《募兵》
宋代·杜范

召募古来有，今者何其对。
文书急如雨，取办都保间。
百夫不录十，一夫费千钚。
恐被嗜利徒，无能御国患。
老母与少妇，蓬头走江干。
挽之不得留，悲泣声彻天。
母曰我壮子，妇曰我健夫。
衣裳破无补，田园荒未锄。
一朝弃我去，饥寒我何如。
我欲从汝行，生死同一隅，
抑恐惰车气，累汝重汝辜。
今业已分离，把袂略须臾。
拭泪为汝言，汝言无我虞。
戮力济王功，期以斩强胡。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。